Diari Oficial de la Generalitat Valenciana


Sumari del DOGV 6385, del 27-10-2010 (2010/11309)

Aprovació definitiva del Programa d'Actuació Integrada per Gestió Directa de la Unitat d'Execució 1, de l'Àrea de Repartiment 62.1, que incorpora projecte d'urbanització i projectes bàsics d'edificació i el Pla de Reforma Interior Modificatiu Barri Sant Anton d'Elx.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6385

Data del DOGV
:   27-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11107


Organisme emissor
:   Institut Valencià d'Habitatge, SA

Tipus de document
:   Anunci

Aprovació definitiva del Programa d'Actuació Integrada per Gestió Directa de la Unitat d'Execució 1, de l'Àrea de Repartiment 62.1, que incorpora projecte d'urbanització i projectes bàsics d'edificació i el Pla de Reforma Interior Modificatiu Barri Sant Anton d'Elx.  
 [2010/11039]  
Per la Resolució del conseller de Medi Ambient, Aigua, Urbanisme i Vivenda de data 21 de maig del 2010 es va aprovar definitivament el Programa per al Desenvolupament d'Actuació Integrada per Gestió Directa de la Unitat d'Execució 1 de l'Àrea de Repartiment 62.1, que incorpora projecte d'urbanització i projectes bàsics d'edificació i el Pla de Reforma Interior Modificatiu Barri Sant Anton d'Elx (Alacant) i s'adjudica la condició d'agent urbanitzador edificador a l'Institut Valencià de Vivenda, SA (IVVSA) com a empresa pública de la Generalitat Valenciana, el contingut de la qual es transcriu a continuació:  
«Vist l'expedient promogut per l'IVVSA relatiu al Programa d'Actuació Integrada de la Unitat d'Execució 1 i al Pla de Reforma Interior Barri de Sant Anton del municipi d'Elx, i de conformitat amb els següents:  
Antecedents de fet  
Primer. El IVVSA va subscriure, el 2 de febrer de 2005, un conveni de col·laboració amb l'Ajuntament d'Elx per a la remodelació immobiliària i urbanística del barri de Sant Anton i el foment de la construcció de vivendes protegides a Elx. En aquest es va designar l' IVVSA com a entitat gestora i es va determinar que seria l'encarregada de realitzar la nova ordenació del barri, així com dels oportuns programes per al desenvolupament d'actuació integrada, projectes d'urbanització i de reparcel·lació.  
Segon. La renovació urbana del barri de Sant Anton s'aborda per mitjà de pla de reforma interior modificatiu, de conformitat amb la regulació establida en la Llei Urbanística Valenciana (LUV) en els seus articles 69 i següents i els articles 163 i següents del Reglament d'Ordenació i Gestió Territorial i Urbanística (ROGTU). Este pla ha estat sotmès a informació pública mitjançant la seua publicació en el Diari Oficial de la Comunitat Valenciana número 5459, de 27 de febrer de 2007, i s'han inserit els preceptius anuncis en el diari Informació d'Alacant, de data 13 d'abril de 2007. Es va remetre una notificació als afectats pel pla mitjançant l'Acord de 16 de febrer de 2007 i es demanà un informe de l'Ajuntament d'Elx. Durant el període d'informació pública del pla de reforma interior i com a conseqüència de les notificacions remeses es van presentar (s.e.o.o.) dos-centes trenta-tres al·legacions. La Junta de Govern Local de l'Ajuntament d'Elx va emetre un informe el 22 de març de 2007. Els servicis tècnics de l'IVVSA van emetre, el 3 de setembre de 2007, un informe proposta de resolució de les al·legacions presentades i, el 20 de setembre de 2007, un informe de contestació al dictamen municipal.  
Tercer. El Ministeri de Vivenda, la Generalitat i l'Ajuntament d'Elx van subscriure, el 30 d'octubre de 2008, l'Acord de la comissió bilateral relatiu a l'àrea de renovació urbana barri Sant Anton d'Elx (Alacant), primera fase, Comunitat Autònoma de València, Pla de Vivenda 2005-2008, Programa 2007-2008. En l'esmentat acord es declara àrea de renovació urbana el barri Sant Anton a Elx, Alacant. La renovació comporta: les obres de demolició dels edificis, la reurbanització del sòl, de manteniment o rehabilitació de l'edificació existent i de construcció de les noves vivendes, així com actuacions de reallotjament dels afectats i de gestió tècnica i informació als mateixos a través de l'Equip Tècnic de Gestió adscrit a la Finestreta Única de Vivenda existent al municipi.  
Quart. L'IVVSA, fent ús de les facultats que té atribuïdes, en virtut de l'article 89 de la Llei 16/2.005, de 30 de desembre, de la Generalitat, Urbanística Valenciana (LUV) i de l'article 269 del Decret 67/2.006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, per a elaborar i promoure per gestió directa autonòmica plans parcials i programes, va redactar el programa per al desenvolupament de l'actuació integrada per gestió directa, que incorpora el projecte d'urbanització i projectes bàsics d'edificació en l'àmbit de la unitat d'execució 1 de l'àrea de repartiment 62.1 del Pla de Reforma Interior Modificatiu (PRIM) Barri Sant Anton a Elx (Alacant). Es preveu com a sistema de gestió la reparcel·lació horitzontal, i s'opta conseqüentment per esta alternativa de gestió, d'acord amb el que establix l'article 183.3 de la LUV i articles 418, 419, 420 I 421 del ROGTU. En conseqüència, l'IVVSA va redactar el programa d'actuació integrada com a urbanitzador edificador, ja que es programa no sols la funció urbanitzadora, sinó també la de gestió tècnica i l'edificadora de la unitat.  
Cinqué. En data 18 de febrer de 2009, la directora general de Vivenda i Projectes Urbans de la Conselleria de Medi Ambient, Aigua, Urbanisme i Vivenda, va resoldre sotmetre a informació pública per un període de 20 dies, mitjançant una notificació formal i individualitzada al domicili fiscal dels qui consten en el cadastre com a titulars de drets afectats i de la seua publicació en el Diari Oficial de la Comunitat Valenciana i en un diari no oficial d'àmplia difusió en la localitat, el Programa per al Desenvolupament de l'Actuació Integrada per Gestió Directa de la Unitat d'Execució 1 de l'Àrea de Repartiment 62.1 del Pla de Reforma Interior Modificatiu Barri Sant Anton d'Elx (Alacant) que incorpora projecte d'urbanització i projectes bàsics d'edificació, i es van inserir els preceptius anuncis en els diaris La Vedad, de data 6 de març de 2009, i ABC, de data 4 de març de 2009, i en el Diari Oficial de la Comunitat Valenciana número 5969, de 6 de març de 2009. Així mateix, es va sotmetre l'expedient a dictamen de l'Ajuntament d'Elx.   
Sisé. Durant el període d'informació pública, el Programa per al Desenvolupament de l'Actuació Integrada per Gestió Directa de la Unitat d'Execució 1 de l'Àrea de Repartiment 62.1 del Pla de Reforma Interior Modificatiu Barri Sant Anton d'Elx (Alacant) que incorpora projecte d'urbanització i projectes bàsics d'edificació, ha estat depositat per a la seua consulta en l'Ajuntament d'Elx, així com en la seu de l'IVVSA, a València, i a les oficines de l'IVVSA, a Elx. Així mateix, en compliment del que establixen els articles 164.1 de la LUV i 272 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, es va remetre notificació formal i individualitzada als interessats i als qui constaven en el Cadastre com a titulars de drets afectats per l'actuació.  
Seté. Durant l'esmentat període d'informació al públic, es van presentar dotze escrits d'al·legacions. La Junta de Govern Local de l'Ajuntament d'Elx va emetre un informe el 3 d'abril de 2009. Els servicis tècnics de l'IVVSA emeteren, el 18 de juny de 2009, un informe de contestació a les al·legacions presentades i, el 26 d'octubre de 2009, un informe de contestació al dictamen municipal.  
Vuité. Amb data 8 de juliol de 2009, el director general d'Urbanisme de la Conselleria de Medi Ambient, Aigua, Urbanisme i Vivenda va expedir una cèdula territorial d'urbanització.  
Nové. En virtut del que establix l'article 11.2.g del Decret 139/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Medi Ambient, Aigua, Urbanisme i Vivenda, la directora general de Vivenda i Projectes Urbans, competent per raó de la matèria, va dictar, el 26 d'octubre de 2009, una resolució en la qual va adoptar els acords següents:  
1. Estimar o desestimar, totalment o parcialment, les al·legacions formulades conforme a l'informe emés per tècnics de l'IVVSA.  
2. Aprovar provisionalment el Programa d'Actuació Integrada per Gestió Directa de la Unitat d'Execució 1 de l'Àrea de Repartiment 62.1 del Pla de Reforma Interior Modificatiu Barri Sant Anton d'Elx.  
3. Adjudicar la condició d'agent urbanitzador edificador a l'Institut Valencià de Vivenda, SA, en qualitat d'empresa pública dependent de la Conselleria de Medi Ambient, Aigua, Urbanisme i Vivenda.  
4. Elevar la Resolució d'aprovació provisional al conseller de Medi Ambient, Aigua, Urbanisme i Vivenda per a la seua aprovació definitiva.  
Deu. La documentació remesa per l'IVVSA inclou la documentació corresponent al programa d'actuació integrada que incorpora el projecte d'urbanització i els projectes bàsics d'edificació, així com el Pla de Reforma Interior Modificatiu Barri de Sant Anton.  
Onze. Es tracta de la delimitació, ex novo, d'un sector denominat sector Sant Anton, àmbit del pla de reforma interior modificatiu, que afecta una superfície de 80.813 m².  
La finalitat del pla de reforma interior modificatiu és la descripció de l'ordenació detallada encaminada a una doble tasca, la renovació urbana i la modernització del seu destí urbanístic, d'una banda, i donar solució a la imminent ruïna de les edificacions existents i el conseqüent reallotjament dels seus habitants.  
L'actuació es troba ubicada en l'eixample anomenat Alzabares Alt, i els seus límits són: al nord, carrer Abio i carrer Albelló; al sud, carrer Pintor Benedito i avenida de Santa Pola; a l'est, carrer Marchena, i a l'oest, avinguda de Santa Pola i zones verdes.  
Es modifica l'ordenació estructural i detallada establida en el pla general.  
Respecte a l'adequació a l'ordenació estructural, la proposta justifica l'adequació a les directrius definitòries de l'estratègia d'evolució urbana i d'ocupació del territori (DEUT) establides en el pla general.  
Segons el Pla General d'Elx, aprovat per la Comissió Territorial d'Urbanisme el 25 de maig de 1998 (BOP 15.06.1998), el barri de Sant Anton es troba en sòl urbà en la zona d'ordenació Eixample (clau 4) dins de la zona homogènia 62, àrea de repartiment uniparcel·lària, sent este el gruix de l'actuació, l'àmbit del PRIM també comprèn dos zones verds veïnes (G) que es corresponen amb les àrees de repartiment 58 i 61 amb la clau 5-pal.  
Es delimita ex novo l'àmbit del PRIM.  
RV: avinguda Santa Pola i ronda Sud: 8.176 m².  
EQ: Col·legi, 9.725 m² (es manté en el PRIM). Este es troba en la parcel·la corresponent a l'Hort de Gras.  
Centre social: 529 m² (el PRIM proposa 938 m² en una nova ubicació).  
Àrees de repartiment i aprofitament tipus:   
Segons consta en la documentació aportada, l'àmbit del PRIM és el sector Sant Anton:  
Superfície total del sector: 80.813 m².  
Superfície àrea de repartiment 62.2 (bloc 15, parcel·la 18): 1.106 m².  
Superfície àrea de repartiment 62.3 (parcel·la església S-RD\* - 1): 1.386 m².  
Superfície àrea de repartiment 62.1 àmbit actuacions integrades: 78.321 m².  
Superfície parcel·les lucratives: 15.987 m².  
Aprofitament net: 5,00 m²t/ m²s.  
Edificabilitat total (descomptats els 5.530 m² t del bloc 15 parcel·la 18): 79.935 m² t.  
Edificabilitat residencial (descomptats els 5.530 m²t del bloc 15 parcel·la 18): 75.330 m² t.  
La major part de superfície de l'àmbit del PRIM es desenvoluparà per mitjà del sistema d'actuacions integrades (àrea de repartiment 62.1 excloent, en virtut de l'article 27 i 29 de la LUV, la parcel·la de l'Església (àrea de repartiment uniparcel·lària 62.3) i el bloc residencial ja rehabilitat (àrea de repartiment 62.2), a desenvolupar per actuacions aïllades, tal com preveia el pla general anteriorment per a la zona homogènia d'àrees de repartiment uniparcel·làries 62.  
A l'àrea de repartiment uniparcel·lària 62.2 (parcel·la residencial 18, bloc 15), se li atorga el mateix aprofitament que li donava el PGOU: 1.106m²s x 5,00 m²t/m²s = 5.530m²t i els mateixos paràmetres urbanístics anteriors (clau 4 del pla general).  
L'església és un equipament dotacional privat, segons Pla General d'Ordenació Urbana (PGOU) esportiu recreatiu de xarxa secundària. Els equipaments privats es regulen segons la clau 10F del pla general, en el seu article 137. Tindrà la mateixa superfície que la parcel·la actual i se li haurà d'atorgar un aprofitament encara que la seua edificabilitat no computarà a nivell d'estàndards mínims dotacionals per al sector, segons l'article 151.2 del ROGTU.  
Consta en la documentació que:  
"Al tractar-se d'una reparcel·lació horitzontal especial en què el propietari aporta sostre i obté sostre, l'aprofitament subjectiu dels propietaris ha de ser proporcional al seu aprofitament materialitzat, per la qual cosa el dret final dels propietaris que comprenen l'àrea de repartiment és el següent:  
- Edificabilitat Total: 79.935 m²t.  
- Aprofitament materialitzat: 76.177m²t.  
- Aprofitament subjectiu = Aprofitament tipus horitzontal: 79.935m²t / 76.177m²tm = 1,04301 m²t materialitzat.  
El planejament vincula la totalitat de l'edificabilitat a vivenda protegida. Si la gestió del projecte de reparcel·lació horitzontal fa necessària la previsió de distints règims de protecció, a fi d'ajustar-se a les necessitats particulars dels propietaris, en el dit projecte s'aplicaran coeficients correctors de l'aprofitament tipus d'acord amb allò que s'ha especificat en els articles 119 i 407 del ROGTU.  
Així mateix, l'aprofitament tipus es podrà ajustar per un mesurament més precís de l'aprofitament materialitzat, d'acord amb l'article 117.3 del ROGTU".  
La proposta altera les condicions bàsiques actuals respecte a les zones d'ordenació, únicament per a l'àmbit sectorial transformant a l'àrea clau 5-pal (de les dos zones verds pertanyents a les àrees de repartiment) i l'àrea clau 4, zona d'eixample, amb sistema d'ordenació d'alineació a vial, tipologia illa compacta i ús característic residencial, a la nova clau 5 bis, zona d'edificació aïllada, amb sistema d'ordenació per edificació aïllada, tipologia edificatòria per volum contenidor (VCO) i uso característic residencial.  
Per tant, l'àmbit del PRIM queda qualificat en les següents zones d'ordenació:  
Zones residencials  
- Clau 4 (parcel·la 18):  
Zona d'eixample, edificació segons alineació a vial.  
- Clau 5bis (parcel·les 1-17):  
Zona d'edificació aïllada, volum contenidor (VCO).  
Zones terciàries  
S'integren en les zones residencials.  
Zones dotacionals públiques.  
- Clau A, xarxa viària..  
- Clau G, xarxa d'espais lliures.  
Zones dotacionals privades.  
- Clau 10F (parcel·la S-RD\*1) zona de servicis de titularitat privada.  
El 100% de les vivendes es destina a vivendes de protecció oficial (VPO).  
Respecte a l'ordenació detallada, s'assenyalen les determinacions següents:  
Altures: el pla general vigent establix un màxim de huit plantes, el PRIM proposa fins a 12 plantes. Es justifica esta modificació en l'elevada densitat de població del barri de Sant Anton i l'escassetat de dotacions, per la qual cosa, per a augmentar les dotacions públiques i millorar l'aïllament i solejada dels blocs, és necessari un major distanciament entre els blocs, concentrant l'edificabilitat en menys blocs que incorporen parcel·la privada, per la qual cosa es passa de les cinc plantes dels blocs existents a 12 plantes, que no són constants sinó que s'escalonen.  
Es delimiten dins de l'àmbit del pla de reforma interior dos unitats d'execució, la UE-1 i la UE-2.  
La justificació d'estàndards dotacionals aportada és la següent:  
Estàndards Actuals PRIM  
ZV 9.509,00 16.008,00  
EQ 10.253,00 12.278,00  
TOTAL 19.762,00 28.286,00  
El pla general no cataloga cap element dins de l'àmbit del PRIM, i este tampoc en cataloga, no obstant això sí que es protegirà el pi centenari situat en l'actualitat a esquenes del centre social. De la mateixa manera, els projectes d'urbanització hauran de conservar, en les noves zones verdes, l'arbratge de les zones verdes existents sobre l'àrea en què se superposen.  
Consten fitxes de planejament i gestió de l'àmbit, i normes urbanístiques per al PRIM, en l'articulat del qual s'inclou la regulació de la nova zona d'ordenació 5 bis, inclosa en el pla general a través del present expedient.  
El nombre total de vivendes aproximat, incloses les 72 del bloc que no es derroca, és de 1.148 vivendes.  
El programa d'actuació integrada preveu les obres d'urbanització i de connexió amb les xarxes de servicis bàsics i els terminis d'urbanització i edificació.  
Dotze. Consta l'emissió dels informes següents:  
La Confederació Hidrogràfica del Xúquer del Ministeri de Medi Ambient emet un informe, de data 25 de juny de 2009, amb caràcter favorable.   
L'Àrea d'Infraestructures de la Conselleria d'Educació emet un informe, de data 24 de març de 2009, de caràcter favorable.   
El Servici de Patrimoni Arquitectònic i Mediambiental de la Conselleria de Cultura i Esport emet un informe favorable de data 11 de març de 2008.   
El Servici de Protecció de l'Ambient Atmosfèric de la Conselleria de Medi Ambient, Aigua, Urbanisme i Vivenda emet un informe favorable de data 22 de febrer de 2008.   
La Direcció General del Paisatge de la Conselleria de Medi Ambient, Aigua, Urbanisme i Vivenda emet un informe favorable, de data 29 d'octubre de 2009, en relació amb l'estudi d'integració paisatgística tramitat.  
Tretze. En sessió celebrada el 30 de novembre de 2009, la Comissió Territorial d'Urbanisme d'Alacant va acordar en primer lloc proposar, al conseller de Medi Ambient, Aigua, Urbanisme i Vivenda, la resolució de les al·legacions hagudes en la tramitació en el sentit proposat per la directora general de Vivenda i Projectes Urbans en la Resolució de 26 d'octubre de 2009, d'acord amb els informes dels servicis tècnics de l'IVVSA que s'han assenyalat en l'esmentat acord i, en segon lloc, proposar, al conseller de Medi Ambient, Aigua, Urbanisme i Vivenda, l'aprovació definitiva del Programa d'Actuació Integrada de la Unitat d'Execució 1 de l'Àrea de Repartiment 62.1, i del Pla de Reforma Interior Modificatiu Barri Sant Anton d'Elx, amb el dictamen previ del Consell Jurídic Consultiu de la Comunitat Valenciana.  
Catorze. En data 15 de febrer del 2010, el conseller de Medi Ambient, Aigua, Urbanisme i Vivenda, sol·licita dictamen al Consell Jurídic Consultiu de la Comunitat Valenciana en relació amb el present expedient.  
Quinze. En la sessió celebrada el 15 d'abril del 2010, el Ple del Consell Jurídic Consultiu de la Comunitat Valenciana va emetre un dictamen favorable en relació amb el present expedient.  
Fonaments de dret  
Primer. De conformitat amb el que disposa l'article 10.a del Reglament dels Òrgans Territorials i Urbanístics de la Generalitat, aprovat pel Decret 162/2007, de 21 de setembre, del Consell, la Comissió Territorial d'Urbanisme és l'òrgan competent per a emetre un dictamen sobre l'aprovació del programa d'actuació integrada a què es referix este expedient. El conseller de Medi Ambient, Aigua, Urbanisme i Vivenda és l'òrgan competent per a l'aprovació definitiva d'este expedient, en virtut del que preveu l'article 89 de la Llei 16/2005, Urbanística Valenciana (d'ara en avant, LUV) i en l'article 6.e del Decret 162/2007, de 21 de setembre, del Consell.  
Segon. La tramitació es considera correcta, en compliment del que establixen els articles 89, 118.b, 128 i concordants de la LUV.   
Tercer. La documentació del programa es considera completa, als efectes del compliment de l'article 125 de la LUV.  
Quart. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, tal com s'arreplega en l'article 85 de la LUV.  
Cinqué. Respecte de les al·legacions hagudes en l'expedient, procedix que es resolguen en el sentit proposat per la directora general de Vivenda i Projectes Urbans en la resolució d'aprovació provisional de data 26 d'octubre de 2009, d'acord amb les propostes que dimanen dels informes emesos pels servicis tècnics de l'IVVSA que s'indiquen a continuació:  
Informe proposta de resolució de les al·legacions presentades de 3 de setembre de 2007.  
Informe, de data 20 de setembre de 2007, de contestació al dictamen de la Junta de Govern Local d'Elx de 22 de març de 2007.  
Informe de contestació a les al·legacions presentades, de 18 de juny de 2009.  
Informe, de data 26 d'octubre de 2009, de contestació al dictamen de la Junta de Govern Local d'Elx, de 3 d'abril de 2009.  
Sisé. En aplicació de l'article 94.4 de la Llei Urbanística Valenciana, la modificació que comporte diferent qualificació o ús urbanístic de les zones verdes o espais lliures requerirà un informe previ favorable del Consell Jurídic Consultiu de la Comunitat Valenciana.  
Així mateix, La Llei 10/1994, de 19 de desembre, de la Generalitat Valenciana, de Creació del Consell Jurídic Consultiu de la Comunitat Valenciana, en l'article 10.8.e exigix l'emissió del dictamen preceptiu en els expedients instruïts per l'administració de la Generalitat Valenciana que versen sobre modificacions de planejament que tinguen com a objecte una diferent zonificació o ús urbanístic de les zones verdes o dels espais lliures previstos.   
El dit informe, de conformitat amb l'article 2.4 de l'avantdita llei, ha de demanar-se amb caràcter previ a la resolució d'aprovació definitiva.  
Sol·licitat el dit dictamen, este ha sigut emés per l'organisme indicat, en sentit favorable, en data 15 d'abril del 2010.  
Vistos els preceptes legals citats, la Llei 30/1992, de 26 de Novembre, de Règim Jurídic de les Administracions Públiques i del Procediment Administratiu Comú en la seua redacció donada per la Llei 4/1999 i la resta de disposicions de general i pertinent aplicació, resolc:  
Primer. Resoldre les al·legacions hagudes en la tramitació en el sentit proposat per la directora general de Vivenda i Projectes Urbans en la Resolució de 26 d'octubre de 2009, d'acord amb els informes dels servicis tècnics del IVVSA, que s'han citat en la mencionada resolució.  
Segon. Aprovar definitivament el Programa d'Actuació Integrada de la Unitat d'Execució 1 i el Pla de Reforma Interior Barri de Sant Anton promogut per l'IVVSA.  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o de la publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que els interessats puguen exercitar qualsevol altre recurs que estimen oportú».   
València a 21 de maig del 2010. conseller de Medi Ambient, Aigua, Urbanisme i Vivenda. Juan Gabriel Cotino Ferrer».  
La present notificació és transcripció exacta de la resolució original que consta en l'expedient.  
En compliment del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i a l'efecte de la notificació de la resolució del paràgraf anterior a aquells interessats en el procediment que siguen desconeguts, s'ignore el lloc de la notificació, o bé, intentada esta, no s'haguera pogut practicar, es procedix a efectuar notificació edictal en relació als qui a continuació es detalla:  
  
\* \* \* \* \*  
  
València, 19 d'octubre del 2010.- El gerent de l'Institut Valencià de Vivenda, SA: Francisco Javier Sogorb Guerra.